જ્ઞાન પ્રકાશની જ્યોતિ ઉજ્જવળ છે. જૈન ગ્રંથોની સમજ ,વિદ્યાર્થી ,યુવા ,વિદ્વાનોમાં પસરે તેવો હેતુ જ્ઞાન પંચમીનો છે. આ દિવસે પુસ્તક લેખન ,કલમ પૂજન ,શાસ્ત્ર વંદના સાથે સત્ય જ્ઞાન પ્રાપ્તિ માર્ગદર્શન માટે અનુષ્ઠાન ,જપ ,પ્રાર્થના કરવાની પારંપારિક પ્રથા છે ,જે પદ્ધતિ મુજબ થાય છે .પ્રાચીન આગમો ,ધર્મ ગ્રંથો સાફ સૂફી કરી ખાસ ગોઠવણી સાથે પૂજન માટે મૂકાય છે.કોરા કાગળ ,છોલ્યા વિનાની પેન્સિલ પણ મૂકાય છે ,બાળકોને નોટબુક પેન્સિલ વિતરણ સાથે ”જ્ઞાન મેળવો ”-એવી શુભેચ્છા સાથે ભેટ રુપે વિતરણ થાય છે આ દિવસે ઘણાં મૌન વ્રત પાળે છે ,દેરાસરમાં દીવા ,રોશની ,વિશેષ પૂજા પણ થાય છે ,વ્યાખ્યાન થાય અને જ્ઞાન પ્રસાર મહત્તા જૈન સાધુ -મુનિ ,સાધ્વીજી શ્રાવકોને સમજાવે છે.